Cederström
Store norske leksikon,Historie,Historiske hjelpevitenskaper,Slektsforskning og genealogi,Utenlandske slekter
Cederström er en svensk adelsslekt som stammer fra rådmann i Kalmar Carl Joensson (død 1670). Hans sønn Carl Carlsson (1642–1707) var biskop i Västerås; hans barn ble i 1684 adlet med navnet Cederström.
Biskopens eldste sønn Olof Cederström (1679–1745) ble utnevnt til friherre i 1731. Fra hans tre sønner stammer tre linjer av slekten. Overhodet for den andre linjen, generaladmiral Olof Rudolf friherre Cederström (1764–1833), fikk grevetittel i 1819. Han var farfar til maleren Gustaf Olof friherre Cederström (1845–1933). Til den yngste linjen hører flypioneren Carl Gustaf Alexander friherre Cederström (1867–1918).En yngre, adelig gren, som stammet fra Carl Carlssons yngre sønn hoffmarskalk Sven Cederström (1691–1767), døde ut i 1815. Les mer i Store norske leksikon adel Sveriges historie